OpenLLM-France/wikimedia huggingface dataset:
# Karl Peterson

Karl Peterson (Riga, 13 de maig de 1828 $^{(Julià)}$ - Moscou, 7 d'abril de 1881 $^{(Julià)}$) va ser un matemàtic rus conegut per haver formulat per primer cop el teorema fonamental de la teoria de superfícies.

## Vida i obra

Peterson va néixer en una família camperola més aviat pobre. Va estudiar Gymnasium (Institut de Secundària) de Riga i, després, a la universitat de Dorpat (actual Tartu) amb el professor Ferdinand Minding. Es va graduar el 1854.
Res es coneix de la seva vida durant els deu anys posteriors a la seva graduació. En algun moment es va traslladar a Moscou on va donar classes de matemàtiques al Gymnasium alemany Peter und Paul d'aquesta ciutat des del 1865. Peterson no va tenir mai cap lloc docent de nivell universitari, però va ser un dels fundadors de la Societat Matemàtica de Moscou amb Nikolai Braschman i August Davidov. Peterson va ser un col·laborador important de la revista de la Societat i és considerat el fundador de l'escola de geometria de Moscou.
Peterson, en la seva tesi de graduació (1853, però no publicada fins molt més tard), la més antiga formulació del teorema fonamental de la teoria de superfícies, actualment conegut com a equacions Gauss–Codazzi-Mainardi, o també com equacions de Peterson-Codazzi.
Durant la seva estança a Moscou, Peterson va publicar alguns articles importants de geometria diferencial. El 1879, la universitat d'Odessa li va concedir el grau de doctor honoris causa.

## Referències

* ↑ Phillips, pàgines 141-2.
* ↑ Phillips, pàgina 157.
* ↑ Laptev & Rozenfeld, pàgina 24.
* ↑ Reich, pàgina 335.
* ↑ Phillips, pàgines 156-9.

## Bibliografia

* Laptev, B.L.; Rozenfeld, B.A.. «Geometry». A: Andrei N. Kolmogorov, Adolf Andrei P. Yushkevich (ed.). Mathematics of the 19th Century: Geometry, Analytic Function Theory (en (anglès)). Birkhäuser, 1996, p. 1-118. ISBN 0-8176-5048-2.
* Phillips, Esther E. «Karl M. Peterson: The earliest derivation of the Mainardi-Codazzi equations and the fundamental theorem of surface theory» (en (anglès)). Historia Mathematica, Vol. 6, Num. 2, 1979, pàg. 137-163. DOI: 10.1016/0315-0860(79)90075-2. ISSN: 0315-0860.
* Reich, Karin. «Differential Geometry». A: Ivor Grattan-Guinness (ed.). Companion Enciclopedia of the History adn Philosophy of the Mathematical Sciences (en (anglès)). Routledge, 1994, p. 331-341. ISBN 0-415-09238-8.

## Enllaços externs

* O'Connor, John J.; Robertson, Edmund F. «Karl Peterson» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Youschkevitch, A.P.; Grigorian, A.T. «Peterson, Karl Mikhailovich». Complete Dictionary of Scientific Biography, 2008. [Consulta: 15 abril 2017].
# La Casanova (la Coma i la Pedra)

* Aquest article tracta sobre l'indret del municipi de La Coma i la Pedra. Vegeu-ne altres significats a «la Casanova».
La Casanova és una costa del poble de La Pedra al municipi de La Coma i la Pedra (Solsonès). Està situada al nord-est de la masia de La Casa Nova del Pujol.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Komotini

Komotini (en grec: Κομοτηνή) és la capital de la perifèria de Macedònia Oriental i Tràcia i de la unitat perifèrica de Ròdope. És al límit sud de les muntanyes del Ròdope. El centre històric de la ciutat i onze assentaments addicionals fan 52.659 habitants, que constitueix la meitat de la població de la unitat perifèrica de Ròdope. A la rodalia de la ciutat hi ha les runes de la fortalesa medieval Mosinopol, on es creuen la Via Egnatia i els ramals direcció nord de la frontera Stanimaka i la via Militaris.
Amb el nom de Gumuldjina (otomà) o Gümülcine (modern turc) fou capital de la regió autònoma de Tràcia Occidental del 10 d'octubre de 1913 fins a l'esclat de la I Guerra Mundial el 1914. La seva bandera fou aprovada el 19 d'octubre de 1913.
# Kingsbury (Victòria)

Kingsbury és un suburbi de Melbourne, a Victòria, Austràlia. Té 3.362 habitants, i està ubicat a 12 km al nord-est del centre financer de la capital estatal.
Forma part de l'àrea de govern local de Ciutat de Darebin, a la Divisió de Batman. Els suburbis amb els quals limita Nelson són Bundoora a l'est i nord, i Reservoir a l'oest i al sud.
El seu nom prové del soldat australià Bruce Kingsbury, mort durant la Segona Guerra Mundial a Papúa Nova Guinea.

## Referències

* ↑ Australian Bureau of Statistics, 2006
# Kingsland

«Kingsland» té aquests significats:
# Llengües baltofineses

Les llengües baltofineses o llengües fènniques són una subfamília lingüística dins les llengües finoúgriques que agrupa els idiomes parlats al voltant del Mar Bàltic, molts en perill d'extinció. Aquestes llengües tenen una morfologia complexa, que es tradueix en canvis fonètics (els al·lomorfs o flexions de determinades paraules es relacionen amb canvis en els sons que els formen).
Uns altres trets distintius són la telicitat en el verb (que afecta el cas dels complements), la manca de gènere gramatical i l'ús força abundant del verb copulatiu (on).
Entre aquestes llengües les que tenen més quantitat de parlants són el finès i l'estonià, ambdues oficials als seus països. A banda d'aquestes dues, també són llengües baltofineses o fènniques el livonià, parlat a Letònia, el carelià, el votià, parlat a la Rússia europea, i el vepsià, parlat també a la Rússia europea.
# Sant Pau de Narbona de Pomar

* Aquest article tracta sobre l'antiga església de Sant Pau a Pomar. Si cerqueu la nova església de Sant Pau a Pomar, vegeu «Església Nova de Pomar».
Sant Pau és una església al nucli de Pomar (Segarra) protegida com a bé cultural d'interès local. De l'església no es tenen referències documentals anteriors al 1300, si bé es tenen notícies d'aquest lloc i del castell de Pomar des de l'any 1101. L'església era sufragània de Santa Maria de Montlleó, va pertànyer al bisbat de Vic fins a l'any 1957. A causa de la precarietat de la construcció, es van treure les campanes fa uns quaranta anys.
És un edifici notablement degradat, adossat a construccions precàries, i presenta planta rectangular, d'una sola nau i absis quadrat. A la seva façana principal hi trobem la porta d'accés amb estructura d'arc de mig punt. Destaquem, però, les estretes obertures situades per damunt de la porta d'entrada, concretament la que està situada sobre d'aquesta i presenta una estructura cruciforme amb forma de creu llatina capçada per un arc monolític treballat amb un carreu de pedra del país.
La façana està coronada per un campanar d'espadanya de doble ull. Al mur esquerra hi ha una porta d'arc de mig punt adovellat, actualment paredada. Dins de l'església, als seus peus hi ha un cor elevat, sustentat per una volta de creueria amb clau esculpida amb motius vegetals. Al costat esquerre de la porta d'accés, trobem el vas d'una pica beneitera, molt degradat, i una caixa d'escales que porta al cor de l'església. L'interior d'aquest edifici presenta un estat ruïnós amb part de la coberta de la nau enfonsada, sense poder apreciar el tipus de coberta emprada.
Annexionat al tram esquerra de la façana principal, hi trobem l'estructura d'un portal d'arc de mig punt i coronat per un altre campanar d'espadanya de doble ull. Aquesta estructura forma part de l'església, alhora que, en origen, es tracta del primitiu portal d'accés a la vila medieval de Pomar. L'obra presenta un parament exterior de pedra local amb rejunt de morter, sobre el qual s'evidencien restes d'un fi arrebossat estovat, en alguns sectors de la seva façana principal.

## Referències

* 1 2 3 4 «ESGLESIA DE SANT PAU DE NARBONA». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 13 febrer 2016].
# Romain Pelletier

Romain Pelletier (Montreal, 22 d'agost de 1875 - Montreal, 24 de novembre de 1953) va ser un organista, director de cor, compositor i educador de música quebequès. La seva producció compositiva consisteix íntegrament en obres per a orgue solitari i motets. Va ser membre fundador de la "Société des artistes musiciens de Mont-real" i va ser un professor admirat de contrapunt, fuga i orgue.
Nascut a Mont-real, Pelletier formava part d'una destacada família musical al Quebec. Era fill del músic Pelletier I, germà del compositor i director d'orquestra Frédéric Pelletier, i l'oncle del violinista Pelletier II. El seu altre germà Victor era violoncel·lista a lOrquestra Simfònica de Mont-real de J. J. Goulet, de la qual també va exercir de bibliotecari musical.
Pelletier va estudiar piano i orgue a la seva ciutat natal amb Arthur Letondal i va ser estudiant de cant i harmonia d'Achille Fortier. El 1909 es va convertir en organista/mestre de cor a l'església de Saint-Léon de Westmount, càrrec que va ocupar fins al 1951. Va ensenyar al llarg de la seva carrera, tant en privat com a l'Institut Natzaret. Entre els seus estudiants destacats hi ha Fleurette Beauchamp, Gabriel Cusson, Guillaume Dupuis, Conrad Letendre i Georges-Émile Tanguay.

## Referències

* 1 2 3 Gilles Potvin. "Romain Pelletier". L'Enciclopèdia Canadenca.
# Aneirin (cràter)

Aneirin és un cràter d'impacte de 467 km de diàmetre de Mercuri. Porta el nom del poeta gal·lès Aneirin (fl. segle vi), i el seu nom va ser aprovat per la Unió Astronòmica Internacional el 2014.

## Referències

* 1 2 «Aneirin». Gazetteer of Planetary Nomenclature. United States Geological Survey, 07-10-2016. [Consulta: 5 abril 2017].

## Vegeu també

* Llista de cràters de Mercuri
# Ernest Kaltenegger

Ernest Kaltenegger (28 de novembre de 1949) és un polític d'Estíria del Partit Comunista d'Àustria (KPÖ). Va ser regidor d'habitatge a Graz i del 2005 al 2010 membre del Parlament estatal.

## Trajectòria

Kaltenegger va créixer en la pobresa i es va formar a l'empresa d'utilitat pública de Judenburg. El 1972 va traslladar-s a viure a Graz.
Del 1965 al 1968 va ser president de la Joventut Socialista d'Obdach. El 1972 esdevingué president de la Joventut Comunista de Graz i després secretari d'Estat de la Joventut Comunista d'Àustria. Des del 1981 va ser membre de l'ajuntament de Graz, del 1998 al 2005 en va ser regidor d'habitatge. A les eleccions estatals estirianes de la tardor del 2005, va ser el cap de llista del KPÖ, que va obtenir el 6,3% dels vots i, per tant, va tornar a un parlament estatal austríac per primera vegada des del 1970. El 30 de març de 2009, Kaltenegger va anunciar que es retirava a la «segona fila». Kaltenegger va justificar el seu pas afirmant que era hora «que arribés un nou impuls».
A partir de 1998, Kaltenegger va donar més de la meitat dels seus ingressos com a polític a causes socials i un cop a l'any va donar compte de l'ús que es feia en l'anomenat «Dia dels comptes oberts».

## Obra publicada

* Ernest Kaltenegger, Leo Kühberger, Samuel Stuhlpfarrer (Hg.): Alle Verhältnisse umzuwerfen ... Gespräche & Interventionen zu Krise, globaler Bewegung und linker Geschichte, Mandelbaum Verlag, Wien 2016, ISBN 978385476-653-7.

## Filmografia

Der Kommunist. Documental sobre Ernest Kaltenegger, 2006, 52 min, DigiBeta, director: Marc Bauder.

## Referències

* ↑ KPÖ-Kaltenegger verlässt Politik. Tritt zur Landtagswahl 2010 nicht mehr an, 30. März 2009, zuletzt abgerufen am 30. März 2009
* ↑ Der Kommunist bauderfilm.de, abgerufen 20. November 2019.
# Osyris

Osyris és un gènere de plantes amb flors dins la família santalàcia. Les espècies d'aquest gènere són generalment semiparàsites de les arrels d'altres plantes.

## Algunes espècies

* Osyris alba
* Osyris compressa
* Osyris lanceolata
* Osyris quadripartita

## Referències

* «Santalaceae Osyris L.». Plant Name Details. IPNI, 02-07-2003. [Consulta: 6 agost 2007].
* http://www.plantzafrica.com/plantnop/osyriscomp.htm Arxivat 2012-10-04 a Wayback Machine.
# Romain Maes

Romain Maes (Zerkegem, Jabbeke, 10 d'agost de 1912 - Groot-Bijgaarden, 22 de febrer de 1983) fou un ciclista belga que fou professional entre 1933 i 1942. Era el tretzè d'una família de quinze fills. Ses pares eren moliners al molí Hogedijkmolen que data de 1623.
El seu èxit més important fou la victòria final al de Tour de França de 1935. En aquesta mateixa cursa guanyà quatre etapes en les diferents participacions. Jean Aerts era el seu mèntor.
Després de la carrera ciclista va obrir un bar amb hostal «Au Maillot Jaune», avui desaparegut, al carrer Vooruitgangstraat, prop de l'Estació del Nord de Brussel·les. Sa filla Jenny va casar-se amb el futbolista Jef Vliers.

## Reconeixement

Al municipi de Jabbeke, amb el qual el seu poble natal de Zerkegem va fusionar, s'ha organitzat una ruta ciclista «Fietsroute Romain Maes» de 42 quilòmetres. El 2012 s'hi va inaugurar una estàtua, de l'esculptor Marcel Vandenbilcke, que serveix de fita per al començament de la ruta.

## Palmarès

* 1933
** 1r al Circuit de l'Oest
** 1r a Stekene
* 1934
** Vencedor d'una etapa a la París-Niça
** Vencedor d'una etapa al Circuit de l'Oest
** 1r a Wevelgem
* 1935
** 1r al Tour de França i vencedor de tres etapes, portant el mallot groc durant totes les etapes d'aquella edició
** 1r de la París-Lilla
** 1r del Critèrium de Tournai
* 1936
** 1r del Circuit de París
* 1939
** 1r al Circuit de les Regions Flamenques
** Vencedor d'una etapa al Tour de França
* 1942
** 1r del Premi de Pâturages
** 1r del Premi de Marcinelle

### Resultats al Tour de França

* 1934. Abandona (10a etapa)
* 1935. 1r de la classificació general. Vencedor de 3 etapes
* 1936. Abandona (7a etapa)
* 1939. Abandona (8a etapa). Vencedor d'una etapa

## Referències

* 1 2 3 Beenkens, Rodrigo. «Ces Belges qui ont porté le maillot jaune: Romain Maes» (en francès). RTBF, 07-03-2019. [Consulta: 14 agost 2022].
* 1 2 «Romain Maes» (en neerlandès, francès, anglès, alemany). Ajuntament de Jabbeke. [Consulta: 14 agost 2022].
* ↑ «Oen de Nord. Deergane wielercafés in de Brusselse Noordwijk [Bars de ciclistes d'antany al barri de Brussel·les-Nord]» (en neerlandès). [Consulta: 14 agost 2022].
* ↑ Het Belang van Limburg, 12-01-1970, pàg. 13.
* ↑ Lingier, Danny «Zerkegem eert Romain Maes» (en neerlandès). Het Nieuwsblad, 17-01-2012.

## Enllaços externs

* Palmarès de Romain Maes
# Romain Poite

Romain Poite (nascut el 14 de setembre de 1975) és un àrbitre francès de rugbi representant de la Federació Francesa de Rugbi. Va fer el seu debut internacional com a àrbitre de TV a la Copa del Món de Rugbi 2007 durant el partit entre Irlanda i Namíbia. L'any 2009 va fer el seu debut en el Torneig de les Sis Nacions, com a àrbitre de touche o de TV. i el 2010, com a àrbitre principal. També fou àrbitre de la Copa del Món de Rugbi de 2011 i de la gira de 2013 dels British and Irish Lions. També ha arbitrat partits del The Rugby Championship.
Concretament, durant un partit entre els All Blacks i els Springboks, Poite va ensenyar una cartolina groga a Bismarck du Plessis per un placatge il·legal a Daniel Carter. La IRB va revisar la jugada i va retirar la cartolina i Poite fou expulsat durant uns mesos del ventall internacional d'àrbitres de la IRB. El 2015 és designat àrbitre de la Copa del Món de Rugbi.

## Referències

* ↑ "International Rugby Board biography" Arxivat 2014-10-28 a Wayback Machine..
* ↑ "La Bible du rugby" (in French).
* ↑ http://www.planetrugby.com/story/0,25883,3820_5765196,00.html Arxivat 2015-09-24 a Wayback Machine.
* ↑ "Rugby Championship: Referee Romain Poite admits to yellow card error - ESPN Scrum".
* ↑ "Planet Rugby - Rugby Union Tournaments - Tri Nations - Poite got first yellow card wrong: IRB" Arxivat 2015-09-24 a Wayback Machine..
* ↑ "South African Rugby: Red card struck from Bismarck Du Plessis' record - ESPN Scrum".
* ↑ "Six Nations 2014 : de la Fraîcheur et des Adieux".
* ↑ Mairs, Gavin «Rugby World Cup 2015: Referees named for showpiece event with Nigel Owens only Welshman and no Scots» (en anglès). The Telegraph, 07-04-2015 [Consulta: 2 setembre 2015].
# Roure de Sant Martí

El roure de Sant Martí és el nom que popularment es dona a un roure martinenc (Quercus pubescens) que es troba a llevant de l'església de Sant Martí de la Corriu (municipi de Guixers, comarca del Solsonès) i que a causa de la seva grandària i forma, ha estat declarat bé patrimonial del municipi de Guixers

## Referències

* ↑ Pla Especial de Protecció del Patrimoni

## Bibliografia

* Guixé i Coromines, David; Rodríguez i Bilà, Montse; Rocaspana i Jové, Rafael. Arbres i arbredes singulars del Solsonès: catàleg dels arbres monumentals i singulars, arbredes i formacions vegetals d'interès natural. Solsona: Centre Tecnològic i Forestal de Catalunya, 2006. ISBN 8468957615.
# Ráth Cairn

Ráth Cairn (en anglès Rathcarne) és una vila d'Irlanda, a la Gaeltacht del comtat de Meath, a la província de Leinster. Es troba 55 kilòmetres al nord-oest de Dublín.
La Gaeltacht Ráth Cairn fou fundada el 1935 quan 41 famílies de Conamara hi foren assentats amb terra adquirida prèviament per la Irish Land Commission. Cada família va rebre de la comissió una casa, 8,9 hectàrees (22 acres) de terra, una truja, garrins i complements bàsics. Unes altres 11 famílies s'uniren als colons originals de 1935. En total, 443 persones de Conamara foren assentades a Ráth Cairn. En 1967 Ráth Cairn va rebre el reconeixement oficial com a Gaeltacht, després d'una campanya local. Avui, amb la propera vila de Baile Ghib forma la Gaeltacht Contae An Mhí.
El 1973 s'hi va crear la cooperativa Ráth Cairn Cooperation Society. Ráth Cairn ha crescut en una vila amb església, instal·lacions esportives i un pub. S'ha projectat a construir una escola d'ensenyament secundari i hi ha nombroses facilitats per a acollir infants i adults per a aprendre irlandès durant l'estiu.

## Personatges

* Bláthnaid Ní Chofaigh, personalitat de televisió
* Darach Ó Catháin, cantant Sean-nós

## Galeria d'imatges

* Botiga
* An Bradán Feasa
* Ajuntament
* Escola pública

## Referències

* ↑ «RathCairn.com - History». Arxivat de l'original el 2012-06-07. [Consulta: 22 maig 2013].
* ↑ colaistenabhfiann.ie
# Rodrigo de Bastidas (bisbe)

Rodrigo de Bastidas i Rodríguez de Romera (Santo Domingo, 1497 - 1570) primer bisbe de l'Església catòlica a Veneçuela. Fou nomenat governador interí de la província de Veneçuela des de 1540 fins a 1542.

## Biografia

Fill de Rodrigo de Bastidas navegant i conqueridor. Va ser degà de la Diòcesi de Santo Domingo, i el 21 de juny de 1531 va ser nomenat bisbe de la Diòcesi de Veneçuela amb seu en Santa Ana de Coro. i finalment va ser ordenat en aquesta ciutat el 30 de juny de 1532 pel bisbe de Zamora Francisco de Mendoza. En 1539, va consagrar com a bisbe de Santo Domingo a Alfonso de Fuenmayor.
Després de la mort del governador de la província de Veneçuela Jorge de Espira, la Real Audiència de Santo Domingo va designar al novembre de 1540 a Rodrigo de Bastidas perquè exercís la governació de forma interina, per la qual cosa va haver d'embarcar a Sud-amèrica.
Finalment ocuparia el càrrec interí de governador de la província de Veneçuela des del 7 de desembre de 1540 fins al 31 de desembre de 1542, per ser succeït pel nou governador Enrique Rembolt que va assumir el 1º de gener de 1543 i ocuparia el lloc fins a setembre de 1544. El 6 de juliol de 1541, havia estat nomenat bisbe de la Diòcesi de Puerto Rico.
Segons l'historiador Rafael María Baralt, una de les accions de Bastidas com a governador va ser l'enviament des de Coro d'una expedició a la recerca d'El Dorado.
Durant el seu bisbat a Puerto Rico va demanar l'extinció del tribunal inquisitorial, va continuar amb la construcció de la Catedral de Sant Joan entre 1543 i 1555 i va sol·licitar estudis de gramàtica per a la joventut.
Pel 1561 residia a Santo Domingo, on es trobava la seva família. Va renunciar al bisbat el 6 de maig de 1567 i morir probablement en 1570.

## Notes i referències

* ↑ Friede, Juan (op. cit., p. 40, año 1961).
# Rolf Holmberg

Rolf Holmberg (Gjerpen, 24 d'agost de 1914 - Skien, 5 de juliol de 1979) fou un futbolista noruec de la dècada de 1930.
Disputà 26 partits amb la selecció de futbol de Noruega, amb la qual guanyà la medalla de bronze als Jocs Olímpics de 1936 i participà en el Mundial de 1938. Pel que fa a clubs, va jugar a l'Odd Grenland.

## Referències

* ↑ Perfil a databaseolympics.com
* ↑ Perfil a eu-football.info
# Ràdio Banyoles

Ràdio Banyoles és una emissora de ràdio local fundada l'11 de març de 1991 a Banyoles. És una emissora pública, titularitat de l'Ajuntament de Banyoles. L'emissora emet per ona curta, al dial 107.3 FM, i cobreix bona part de la comarca del Pla de l'Estany, excepte els municipis de Sant Miquel de Campmajor, Serinyà, Esponellà i Crespià. Les emissions també es poden escoltar a través d'internet, a la web de l'emissora. La programació de l'emissora combina ràdio formula amb una vint-i-cinquena de programes editats i presentats pels col·laboradors, que participen en l'emissora com a voluntaris. Entre setmana, l'emissora també emet espais dedicats a la informació, amb tres programes de mitja hora de durada cada dia. La informació que cobreix el mitjà és d'àmbit local i comarcal.
L'any 2011, per commemorar els 20 anys de l'emissora, la Diputació de Girona va editar el llibre La Ràdio a Banyoles (1952-2011), que recull també la història d'altres iniciatives radiofòniques anteriors a l'actual, propietat de l'Ajuntament de Banyoles. El 2016, per celebrar 25 anys, Ràdio Banyoles va organitzar tres rutes radiofòniques (a peu, amb la Barca Tirona i amb Tren Pinxo) que resseguien la història de Banyoles i comarca mitjançant tres programes especials.

## Referències

* 1 2 3 Abellan i Manoellas, Joan Anton. La Ràdio a Banyoles (1952-2011). Diputació de Girona, 2010, p. 155. ISBN 978-84-87257-26-1.
* ↑ «Ajuntament de Banyoles - Què és Ràdio Banyoles?». Arxivat de l'original el 2015-06-02. [Consulta: 29 abril 2016].
* ↑ «Ràdio Banyoles - Streaming». Arxivat de l'original el 2019-06-20. [Consulta: 29 abril 2016].
* ↑ «Ràdio Banyoles celebra 25 anys oferint rutes radiofòniques per recordar la història de la comarca». [Consulta: 2 maig 2016].

## Enllaços externs

* Pàgina de Ràdio Banyoles